|  |  |  |
| --- | --- | --- |
| **AKTIVITA: Didaktický test** | | |
| **Názov: Afrika – regióny Afriky** | | |
| **Predmet:** Geografia | **Základná škola** | **Ročník:** 6. |
| **Tematický celok:** Afrika | | |
| **Téma:** Regióny Afriky | | |
| **Forma výučby:** Individuálna práca žiakov | | |
| **Cieľ:** Diagnostikovať vedomosti žiakov o špecifikách jednotlivých regiónov Afriky. | | |
| **Úvodné metodické pokyny pre riešenie testu**  Test je vhodné použiť po ukončení témy regióny Afriky. Okrem vedomostí žiakov overuje aj spôsobilosť získavať informácie z mapy.  Na vypracovanie testu žiakmi je potrebných 15 minút. Test je dostupný aj v online podobe [TU](http://geo.fpv.umb.sk/chamilo/main/exercise/exercise_submit.php?cidReq=GEOGRAFIA6&id_session=0&gidReq=0&gradebook=0&origin=&exerciseId=103&origin=&learnpath_id=&learnpath_item_id=&learnpath_item_view_id=). | | |
| **Položky didaktického testu**  1) Vyber z možností: Aké podnebie je na väčšine územia severnej Afriky? **A) suché, veľmi teplé, tropické** B) vlhké, veľmi teplé, tropické C) vlhké, mierne teplé, subtropické  2) Priraď k pojmom, týkajúcich sa severnej Afriky, definície. A) vádí B) delta C) sahel; a) územie na juhu Sahary, ktoré tvorí prechod do oblasti saván, tiahne sa naprieč celým kontinentom b) typ ústia rieky, kedy sa rieka v ústí rozvetvuje na viacero ramien, ako napr. Níl c) údolie s občasným vodným tokom v suchých oblastiach; A-c, B-b, C-a  3) Priraď štáty k farbám, ktorými sú vybrané štáty vyznačené na slepej mape Afriky. A)Alžírsko B) Líbya C) TuniskoD) Sudán Obr. Slepá mapa Afriky  4) Čo bolo skôr? Vybrané pojmy usporiadaj do riadku chronologicky podľa doby vzniku od najstaršieho po najmladšie. 1) rieka Níl 2) štát Egypt 3) Cheopsova pyramída 4) Asuánska priehrada  5) Povrch strednej Afriky spestruje mnoho veľkých jazier. Na slepej mape Afriky označ vybrané jazerá. A) Viktóriino jazero B) jazero Tana C) jazero Tanganika Obr. Slepá mapa Afriky  6) Ktorý z povrchových celkov sa nenachádza v oblasti strednej Afriky? A)Sudánska vysočina B)Adamauská vysočina C) Etiópska vysočina **D) Dračie vrchy**  7) V strednej Afrike sa nachádzajú viaceré veľké metropoly. Priraď hlavné mestá k štátom, v ktorých sa nachádzajú. A) Addis Abeba B) Dakar C) Kinshasa D) Nairobi; a) Konžská demokratická republika b) Etiópia c) Keňa d) Senegal; A-b, B-d, C-a, D-c  8) Priraď štáty k farbám, ktorými sú vybrané štáty vyznačené na slepej mape Afriky. A) Stredoafrická republika B) Somálsko C) Kamerun D) Tanzánia Obr. Slepá mapa Afriky  9) Podľa definície rozhodni, o ktorý štát strednej Afriky ide: V minulosti bol pýchou belgického koloniálneho panstva. Po osamostatnení sa v roku 1960 nastalo v krajine obdobie nepokojov, ktoré trvá prakticky dodnes. Prvý demokraticky zvolený predseda vlády tejto krajiny bol chytený opozíciou, za pomoci americkej CIA a následne zavraždený a rozpustený v kyseline. Nepokoje v krajine sú spôsobené aj veľkým nerastným bohatstvom, nad ktorým chcú jednotlivé strany sporov prevziať moc. Krajina má najväčšie svetové zásoby kobaltu, nutného pre výrobu elektroniky, sú tu aj veľké náleziská diamantov, zlata a medi. Obr. Slepá mapa Afriky (Konžská demokratická republika)  10) V oblasti južnej Afriky sa nachádza viacero veľkých vodných tokov. Ktorú z vybraných riek by sme tu nenašli? A) Okavango B) Limpopo **C) Niger** D) Zambezi  11) Východne od Afriky sa v Indickom oceáne nachádzajú viaceré známe ostrovy, ktoré geograficky pričleňujeme k oblasti južnej Afriky. Ktorý z vybraných ostrovov neleží v tejto oblasti? A) Maurícius B) Réunion **C) Cejlón** D) Madagaskar  12) Priraď štáty k farbám, ktorými sú vybrané štáty vyznačené na slepej mape Afriky. A) Juhoafrická republika B) Angola C) Mozambik D) Botswana Obr. Slepá mapa Afriky  13) Podľa definície rozhodni, o ktorý štát južnej Afriky ide: Krajina leží na pobreží Atlantického oceánu. Vzduch tu býva po celý rok relatívne horúci, no vody oceánu sú dosť chladné – studenú vodu prináša z juhu mohutný Benguelský prúd. Aj táto chladná morská voda prispieva k vzniku púšte, ktorá pokrýva prakticky celú pobrežnú oblasť tejto krajiny. V názve hlavného mesta krajiny je ukryté pomenovanie vetra v angličtine. A) Juhoafrická republika **B) Namíbia** C) Angola D) Mozambik Obr. Slepá mapa Afriky | | |
| **Typológia úloh zaradených v teste podľa dvojdimenziálnej štruktúry revidovanej Bloomovej taxonómie**   |  |  |  |  |  |  |  | | --- | --- | --- | --- | --- | --- | --- | | **Dimenzia poznatkov** |  | **Dimenzia kognitívnych procesov** | | | |  | | 1.  Zapamätať si | 2.  Porozumieť | 3.  Aplikovať | 4.  Analyzovať | 5.  Hodnotiť | 6.  Tvoriť | | A.  Faktické poznatky | 3, 6, 7 |  |  | 4 |  |  | | B.  Konceptuálne poznatky | 2, 5, 8, 10, 11, 13 | 1, 9, 12 |  |  |  |  | | C.  Procedurálne poznatky |  |  |  |  |  |  | | D. Metakognitívne  poznatky |  |  |  |  |  |  | | | |
| **Hodnotenie jednotlivých položiek testu**  1. – 1b, 2. – 2b, 3. – 4b, 4. – 2b, 5. – 3b, 6. – 1b, 7. – 2b, 8. – 4b, 9. – 1b, 10. – 1b, 11. – 1b, 12. – 4b, 13. – 1b | | |
| **Celkové hodnotenie didaktického testu vrátane klasifikačnej stupnice podľa dosiahnutej relatívnej úrovne:** maximálny počet bodov za povinné úlohy – 27b  Klasifikačná stupnica:  1 – 27-24 bodov (100-90 %)  2 – 23-20 bodov (89-75 %)  3 – 19-13 bodov (74-50 %)  4 – 12-8 bodov (49-30 %)  5 – 7-0 bodov (29-0 %) | | |
| **Skúsenosti a odporúčania:** – | | |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici | | |